钦定古今图书集成/明伦汇编/人事典/第104卷 > 《羁旅行》张籍
## 钦定古今图书集成/明伦汇编/人事典/第104卷 > 《羁旅行》张籍

远客出门行路难，停车敛策在门端。荒城无人霜满
地，野火烧桥不得度。寒虫入窟鸟归窠，僮仆问我谁
家去。行寻田头暗未息，双毂长辕碍荆棘。缘冈入涧
投田家，主人舂米为夜食。晨鸡喔喔茆屋傍，行人起
扫车上霜。旧山已别行已远，身计未成难复返。长安
陌上相识稀，遥望天门白日晚。谁能听我辛苦行，为
向君前歌一声。